open-index/open-wikipedia-markdown huggingface dataset:
Ei paniikkia

”**Ei paniikkia**” on Scandinavian Music Groupin tammikuussa 2014 julkaistun *[[Terminal 2]]* -nimisen seitsemännen studioalbumin toinen single, joka julkaistiin 29. marraskuuta 2013. Kappaleen on SMG:lle tyypilliseen tapaan säveltänyt Joel Melasniemi ja sanoittanut Terhi Kokkonen.

Melasniemen ja Kokkosen ohjaama musiikkivideo julkaistiin ennakkoon päivää ennen singlen virallista julkaisupäivää, 28. marraskuuta.

## Kappaleet
;Digitaalinen lataus
#

;Promosingle
#
#

## Listasijoitukset

## Lähteet
Mark Elder

**Mark Elder** (s. 2. kesäkuuta 1947 Hexham, Northumberland) on brittiläinen oopperaa ja sinfonista ohjelmistoa johtava kapellimestari. Hän toimi Englannin kansallisoopperan musiikillisena johtajana vuosina 1979–1993 ja samassa asemassa Rochesterin filharmonisessa orkesterissa 1989–1994. Syyskuussa 2000 Elder aloitti toiminnan Hallé-orkesterin musiikillisena johtajana. Hänellä on myös ollut päävierailijakapellimestarin asema Birminghamin kaupungin sinfoniaorkesterissa (1992–1995), BBC:n sinfoniaorkesterissa ja London Mozart Playersissa.

Elder on työskennellyt lisäksi sellaisten johtavien sinfoniaorkestereiden kuin Berliinin filharmonikkojen, Orchestre de Parisin, Chicagon sinfoniaorkesterin, Bostonin sinfoniaorkesterin, Concertgebouw-orkesterin, Münchenin filharmonikkojen ja Lontoon sinfoniaorkesterin kanssa. Elder on esiintynyt vuosittaisella tasolla BBC:n Proms-festivaalilla Lontoossa. Hänestä tehtiin Brittiläisen imperiumin ritarikunnan komentaja vuonna 1989, ja hänet lyötiin ritariksi 2008. Hän voitti Olivier-palkinnon vuonna 1991 työstään Englannin kansallisoopperassa, ja toukokuussa 2006 hän sai nimityksen ”vuoden kapellimestariksi” Royal Philharmonic Societylta, jonka kunniajäsen hän on ollut vuodesta 2011.

## Lähteet
Erik Kraska

**Erik Kraska** (s. 10. tammikuuta 1982) on yhdysvaltalainen jääpallomaalivahti, joka on edustanut Yhdysvalloissa Mississippi Mojo-seuraa ja kauden 2007-2008 ruotsalaista Helenelund IK:ta. 

Erik Kraska opiskeli Gustavus Adolphus Collegessa Minnesotassa ja pelasi koulunsa jääkiekkojoukkueen maalivahtina kausina 2004-2007.,  Sen jälkeen hän siirtyi jääpallon pariin ja on pelannut Yhdysvaltain jääpallomaajoukkueen kokoonpanossa kaudesta 2008 lähtien kaikkiaan viisissä kisoissa. Vuoden 2009 kisat hän joutui jättämään väliin loukkaantumisen vuoksi. 

## Lähteet
* Bandysidan: Erik Kraska 

### Viitteet
Chen (hanhisuku)

**Chen** on hanhien alaheimoon kuuluva lintusuku. Joissain luokitteluissa suku luokiteltu kuuluvaksi harmaahanhien (*Anser*) sukuun. Esimerkiksi BirdLife Suomen luokittelussa ei ole sukua *Chen*.

## Lajit
* Beringinhanhi (*Chen canagica* eli *Anser canagicus*)
* Eskimohanhi eli rossinhanhi (*Chen rossii* eli *Anser rossii*)
* Lumihanhi (*Chen caerulescens* eli *Anser caerulescens*)
BirdLife Suomen luokittelussa edellä mainitut lajit on sijoitettu harmaahanhien (*Anser*) sukuun.

## Lähteet
Jalkapallon Suomensarjan kausi 1962

**Jalkapallon Suomensarjan kausi 1962** oli Suomen jalkapallon toiseksi korkeimman sarjatason kausi. Kausi pelattiin kolmena lohkona kaksinkertaisena sarjana. Lohkovoittajat nousivat Mestaruussarjaan kaudeksi 1963. 

## Itälohko

 
   
  
  
   
   
   
  
   
   
   
  

## Länsilohko

   
   
   
  
  
   
   
   
   
   
   
   

## Pohjoislohko

  
   
   
   
   
   
   
   
  
   
  
   

## Lähteet
* Palloliiton toimintakertomus 1962, sivut 119-123 (Pdf 48-50/50) 
* Palloliiton toimintakertomus 1962, sivu 124 (Pdf 1/50) 

### Viitteet

## Aiheesta muualla
* Suomen jalkapallon sarjataulukoita
Vintsent Dunin-Martsinkevitš

**Vintsent Dunin-Martsinkevitš** (, , 4. helmikuuta 1808 Babruiskin kihlakunta, Minskin kuvernementti–29. joulukuuta 1884) oli valkovenäläinen runoilija, näytelmäkirjailija, teatterintekijä ja kääntäjä.

## Elämä
Vintsent Dunin-Martsinkevitš syntyi vuonna 1808 Venäjän keisarikunnan Minskin kuvernementin Babruiskin kihlakunnassa puolalais-liettualaiseen aatelissukuun. Joidenkin Neuvostoliiton aikaisten tietosanakirjojen mukaan kirjailija syntyi kuitenkin jo vuonna 1807. Isänpuolen Łabędź-aatelissuvulla oli 1600-luvulla ollut maatila Smolenskin läänissä. Vintsentin vanhemmilla ei kuitenkaan ollut omaa maata, vaan he olivat vuokralla heidän lankonsa maalla; tämä oli katolisen Mogiljovin hiippakunnan arkkipiispa, myöhemmin Venäjän keisarikunnan roomalaiskatolinen metropoliitta. Vintsent kastettiin Babruiskin katolisen seurakunnan jäseneksi. Vuonna 1824 hän valmistui piirikoulusta Bobruiskissa. Hän opiskeli Pietarin yliopistossa, mutta tiedot opiskelujen loppuunsaattamisesta ovat epäselviä.  Erään lähteen mukaan hän opiskeli lääketiedettä Vilnan yliopistossa.

Dunin-Martsinkevitš onnistui julkaisemaan joitain valkovenäjänkielisiä teoksia Venäjän keisarikunnassa, vaikka hän joutuikin tuotantonsa johdosta tutkinnan ja tsaarin sensuurin kohteeksi. Dunin-Martsinkevitšiä pidetään valkovenäjänkielisen kirjallisuuden 1800-luvun puolivälissä alkaneen uuden aallon käynnistäjänä.

Hän kirjoitti sekä valkovenäjän kielellä että puolaksi. Ensimmäiset julkaisut olivat vuonna 1841 esityksensä saaneet puolankieliset musiikkikomediat Minskin juutalaiselle amatööriteatterille. Kirjailijan ensiteos osin valkovenäjäksi (talonpoikien roolit) ja osin puolaksi (aateliston roolit) oli vuonna 1846 julkaistu oopperalibretto *Idylija* (). 

## Lähteet

## Aiheesta muualla
* Boris Norman, 2009: Valkovenäjän kielen nykytila (Idäntutkimus 2/2009, pdf)
* Dunin-Martsinkevitš Vintsent  (slounik.org)
* Vincent Dunin-Marcinkievich (1808-1884)  (belarusguide.com)

* Dunin-Martsinkevitš, Vikenti
Christian Sarron

**Christian Sarron** (s. 27. maaliskuuta 1955) on kilpauransa lopettanut ranskalainen ratamoottoripyöräilijä ja valmentaja. Hän voitti 250-kuutioisten sarjan maailmanmestaruuden vuonna 1984.

Christian Sarron varttui Clermont-Ferrandissa Ranskassa. Ratamoottoripyöräilyn MM-sarjaan Sarron osallistui ensimmäisen kerran vuonna 1976 350-kuutioisten Tšekkoslovakian ja Länsi-Saksan osakilpailuissa. Heti seuraavalla kaudella Sarron otti ensimmäisen MM-sarjan osakilpailuvoittonsa 250-kuutioisten Länsi-Saksan osakilpailussa ja oli kolme kertaa palkintopallilla 350-kuutioisten MM-sarjassa. Tämän jälkeen loukkaantumiset ja siirtyminen 500-kuutioisiin hidastivat Christian Sarronin kehittymistä. Hän ei ollut neljään seuraavaan kauteen kertaakaan MM-sarjassa palkintosijoilla ja kausi 1980 jäi häneltä jopa kokonaan MM-sarjan osalta väliin.

Christian Sarron palasi pienempiin luokkiin menestyksekkäästi kaudella 1982. Hän saavutti Suomen osakilpailussa voiton 250-kuutioisissa ja hopean 350-kuutioisissa. Hyvät esitykset toivat Sarronille tallipaikan Yamahalle 250-kuutioisiin täyden MM-sarjan kiertämiseen seuraavalla kaudella 1983. Sarron ajoi 11 osakilpailussa viisi kertaa palkintopallille ja oli kokonaissarjan toiseksi paras kuljettaja. Seuraava kausi 1984 oli Sarronin uran huippu. Hän ajoi kolmen osakilpailun voittoon ja oli kokonaispisteissä maailmanmestari.

250-kuutioisten maailmanmestaruuskauden jälkeen Christian Sarron siirtyi jälleen 500-kuutioisiin. Tällä kertaa paremmalla menestyksellä. Heti seuraavalla kaudella 1985 500-kuutioisissa Sarron voitti yhden MM-osakilpailun ja oli kokonaissarjan kolmas. Tämän jälkeen Sarron ei yltänyt enää urallaan osakilpailuvoittoihin, mutta oli vielä kaudella 1989 MM-sarjan kolmas kokonaispisteissä. Viimeisen MM-osakilpailunsa Sarron ajoi kaudella 1992.

Ratamoottoripyöräilyn MM-sarjan lisäksi Christian Sarron on kilpaillut menestyksekkäästi Bol d'orin 24 tunnin ajoissa. Vuonna 1976 hänen joukkueensa oli kilpailun toinen ja vuonna 1994 hän voitti kilpailun veljensä Dominique Sarronin ja Yasutomo Nagain kanssa. He tekivät silloin kilpailun uuden matkaennätyksen 667 kierrosta Paul Ricardin radalla.

Kilpauran jälkeen Christian Sarron on toiminut Eurosportin moottoripyöräkilpailujen asiantuntijakommentaattorina sekä moottoripyöräilyn valmennus- ja johtotehtävissä. Hän on ollut Yamahan Superbike -joukkueen tallipäällikkö ja toimii nykyisin Yamaha Viltaïs Expérience Superstock -joukkueen valmentajana ja teknisenä asiantuntijana.

## Saavutukset
### 250cc-luokka
*Maailmanmestari 1984
*MM-sarjan toinen 1983
*6 osakilpailuvoittoa MM-sarjassa, 7 kakkossijaa ja 2 kolmossijaa

### 350cc-luokka
*3 kakkossijaa MM-sarjan osakilpailuissa ja 1 kolmossija

### 500cc-luokka
*MM-sarjan kolmas 1985 ja 1989
*1 osakilpailuvoitto MM-sarjassa, 3 kakkossijaa ja 14 kolmossijaa

### Muuta
* Bol d'or voittaja 1994 ja toinen sija 1976

## Lähteet
Dostana (vuoden 2008 elokuva)

**Dostana** (suomeksi ”Ystävyys”) on Tarun Mansukhanin ohjaama intialainen romanttinen komedia vuodelta 2008. Päärooleja näyttelevät Abhishek Bachchan, John Abraham ja Priyanka Chopra. Elokuva kuvattiin kokonaan Miamissa. *Dostana* oli keskinkertainen menestys.

## Juoni
Kaksi heteromiestä esittää homoparia saadakseen vuokrattua asunnon Miamista. Molemmat ihastuvat kämppäkaveriinsa Nehaan ja yrittävät samaan aikaan vakuuttaa muut homoudestaan.

## Näyttelijät

## Soundtrack

## Palkinnot
* International Indian Film Academy Awards
** Paras koomikko – Abhishek Bachchan
** Paras koreografia – Farah Khan

* Stardust Awards
** Vuoden naistähti – Priyanka Chopra

* Screen Awards
** Pari nro 1 – Abhishek Bachchan ja John Abraham

## Jatko-osa
*[[Dostana 2|Dostana 2:n]]* tuotanto viivästyi muun muassa koronaviruspandemian vuoksi.

## Lähteet

## Aiheesta muualla
* 
*
Olli Hiidensalo

**Olli Abraham Hiidensalo** (s. 2. helmikuuta 1991 Nummi-Pusula) on suomalainen ampuma- ja maastohiihtäjä. Hän edustaa ampumahiihdossa Lahden Hiihtoseuraa ja maastohiihdossa Taivalkosken Metsä-Veikkoja. Hän kilpailee myös suunnistuksessa seuranaan Delta.

Hiidensalo sijoittui 29:nneksi uransa ensimmäisessä ampumahiihdon maailmancup-kilpailussa, Östersundin normaalimatkalla marraskuussa 2013. Parhaimmillaan hän on sijoittunut maailmancupissa 11:nneksi Hochfilzenin pikakilpailussa kaudella 2021−2022 ja Kontiolahden normaalimatkalla kaudella 2022–2023. Nuorten MM-kilpailuissa hän on ollut viestissä neljäs Torsbyssä 2010 ja normaalimatkalla 12:s Kontiolahdella 2012. 

Hiidensalo on osallistunut aikuisten arvokilpailuihin MM-kilpailuista 2015 lähtien. Hän sijoittui Pyeongchangin olympialaisissa 2018 pikakilpailussa 19:nneksi ja sekaviestissä kuudenneksi. Vuoden 2025 Lenzerheiden MM-kilpailuissa hän ylsi normaalimatkalla neljännelle sijalle. Tämä nelossija on poikkeuksellinen Hiidensalon uralla, sillä hän ei ole aiemmin päässyt arvokisoissa henkilökohtaisilla matkoilla kymmenen parhaan joukkoon. Milanon ja Cortinan olympialaisissa 2026 hän sijoittui jälleen normaalimatkalla neljänneksi selvitettyään kilpailun ilman sakkominuutteja. Pikakilpailussa hän oli yhdestoista niin ikään ilman ohilaukauksia. Lisäksi hän oli yhteislähtökilpailussa neljästoista, takaa-ajossa seitsemästoista, sekaviestissä kuudes ja miesten viestissä seitsemäs.

Hiidensalo saavutti ensimmäiset ampumahiihdon aikuisten sarjan henkilökohtaiset SM-mitalinsa oltuaan toinen pikamatkalla ja takaa-ajossa 2013. Ampumahiihdossa Hiidensalo on voittanut viestin Suomen-mestaruuden Lahden Hiihtoseuran joukkueessa vuosina 2012, 2014, 2015, 2016 ja 2017. Hän on voittanut myös henkilökohtaisia Suomen-mestaruuksia. Maastohiihdon SM-viestikultaa hän on voittanut Vantaan Hiihtoseuran joukkueessa vuosina 2012 ja 2017.

Hiidensaloa valmentaa fysiikkapuolella Jarmo Punkkinen. 

Ampumahiihdossa Hiidensalo luottaa Fischerin suksiin, Swixin sauvoihin ja Anschutzin kivääriin.

## Lähteet

## Aiheesta muualla
* Virallinen sivusto
Bocchus

**Bocchus** oli Mauretanian kuningas 100-luvulla eaa. Hänet tunnetaan lähinnä osallisuudestaan Jugurthan sotaan Numidian kuningas Jugurthan puolella.

Bocchus oli avioitunut Jugurthan tyttären kanssa, mutta sodan alkaessa hän lähetti kuitenkin lähettiläitä Roomaan tarjoten näille liittolaisuutta. Tähän ei kuitenkaan suostuttu ja Bocchus päätyi auttamaan Jugurthaa antaen tälle kahdesti joukkojaan vuosina 108 ja 106 eaa. Toisella kerralla hän otti maksuna avustaan haltuunsa Jugurthan hallitseman Numidian länsiosat. Bocchus päätyi kuitenkin pettämään Jugurthan vangiten tämän ja luovuttaen hänet roomalaisille. Tästä muodostui myös liittolaisuussuhde Rooman kanssa ja siitä lähtien Rooman armeijassa palveli numidialaisten ohella myös mauretanialaisia joukkoja palkkasotilaina. Bocchus eli vähintään vuoteen 91 eaa., mutta kuoli hieman myöhemmin. Hänen kuoltuaan kuningaskunta jakautui ilmeisesti kahteen osaan, vanhaan Mauretaniaan ja läntiseen Numidialta saatuun alueeseen. Itäistä osaa hallinnut Bogud mainitaan joissakin lähteissä Bocchuksen poikana.

## Lähteet
Kajsa Krook

**Karin Maria (Kajsa) Krook** (19. toukokuuta 1910 Helsinki – 11. marraskuuta 1987 Tukholma) oli suomalainen kirjallisuuden kääntäjä.

## Teoksia
* *Finlands teater - en folkteater*; text Kajsa Krook; redaktionskommitté Simo Konsala et al.; fotografer Bengt Anderson et al. Nordiska teaterunionens Finlandssektion, Helsingfors 1976

## Käännökset
* Toivo Pekkanen: *Åren som gått*: roman.  Schildt, Helsingfors 1942 (alkuteos *Ne menneet vuodet*)
* Hella Wuolijoki: *Fånge var jag aldrig*; översättning från finska (*Enkä ollut vanki*) av Kajsa Krook. Bonnier, Stockholm 1945
* Marita Lindquist: *Pikku-Pirkko Koivunen*: kuvakirja; suomennos Kajsa Krook. Pohjoismaiden paperikomppania, Helsinki 1948
* Juhani Paasivirta: *Arbetarrörelsen i Finland*; övers. från finskan av Kajsa Krook. Tidens förlag, Stockholm 1949
* Aili Konttinen: *När Inkeri kom hem från Sverige*. Söderström, Helsingfors 1949, uusi painos Gleerup. Lund 1961, Liber, Stockholm 1984 (alkutos *Inkeri palasi Ruotsista*)
* Nina Arkina: *Moskva brinner: Alexander den Första*; övers. från norskan av Kajsa Krook. Söderström, Helsingfors 1952
* Jacob Bech Nygaard: *Konungens rackare*; övers. från danskan av Kajsa Krook och Eva Stenius. Söderström, Helsingfors 1953
* Unto Seppänen: *Flykten från Karelen*; övers. från finskan (*Evakko*) av Kajsa Krook. Söderström, Helsingfors 1955
* Annikki Setälä: *Lillhäxan*; övers. från finskan (*Pikkunoita*) av Kajsa Krook; omslag och illustrationer av Maija Karma. Diakonistyrelsen, Stockholm 1964

## Lähteet
*  (Archive.org)
* Kirjasampo.fi : Kajsa Krook

### Viitteet
Bol (Kroatia)

**Bol** on kylä Bračn saarella Split-Dalmatian läänissä Kroatiassa. Boli on suosittu vesiurheilukeskus ja rantalomapaikka. Suositun siitä tekee piikin muotoinen hiekkaniemi Zlatni Rat. Rannan muoto ja rantaviivan pituus vaihtelevat tuuliolosuhteiden mukaan. Rantaviiva saattaa siirtyä jopa 500 metriä.  Rannan tuulet tekevät siitä sopivan paikan leijalautailuun. Bolista tehdään myös opastettuja patikkaretkiä saaren korkeimmalle huipulle, Vidova Goralle. 

## Lähteet

## Aiheesta muualla
Suomen arkkitehtuuripolitiikka

**Suomen arkkitehtuuripolitiikka** eli *Valtioneuvoston arkkitehtuuripoliittinen ohjelma* asettaa tavoitteet arkkitehtuuria edistäville julkisen vallan toimenpiteille. Ohjelma hyväksyttiin valtioneuvostossa 17.12.1998. Siinä linjataan esimerkiksi rakennusperinnön vaalimisesta ja sen arvon ylläpitämisestä ja lisäämisestä, arkkitehtonisesti kestävän uudisrakentamisen edistämisestä ja kansainvälisen kilpailukyvyn kehittämisestä.
Suomen arkkitehtuuripolitiikka tukee maankäyttö- ja rakennuslain määrittelemiä tavoitteita. 

Kansallisen tason ohjelman lisäksi on olemassa alueellisia arkkitehtuuripoliittisia ohjelmia, esimerkiksi Hämeen arkkitehtuuriohjelma *Harkiten hyvää tulee* (2007) ja Lahden arkkitehtuuripoliittinen ohjelma *Apoli* (2010).

## Apoli2020
Uuden arkkitehtuuripoliittisen ohjelman Apoli2010:n on määrä valmistua lokakuussa 2020. Työssä otetaan huomioon tulevaisuuteen vaikuttavat muutokset, niiden vaikutukset rakennettuun ympäristöön sekä mahdollisuudet parantaa elinympäristön laatua arkkitehtuurin avulla. 

Työryhmään on lutsuttu 21 jäsentä, jotka edustavat rakennetun ympäristön osaamista laaja-alaisesti. 

Työskentelyn näkökulmia ovat:

* Kestävä kehitys ja elinkaariajattelu
* Terveys ja hyvinvointi
* Tasa-arvo, yhdenvertaisuus ja osallistaminen
* Digitalisaatio, uudet teknologiat ja innovatiivisuus
* Väestökehitys, aluekehitys ja muuttoliikkeet
* Suomalaisen arkkitehtuurin tunnettuus, kilpailukyky ja vienti
* Kulttuuriperintö ja -matkailu
* Arkkitehtuurin kritiikki, teoria ja tutkimus
* Arkkitehtuurikasvatus ja koulutus

## Katso myös
* Ilmastotietoinen arkkitehtuuri
* Apoli-tunnustus

## Lähteet

## Aiheesta muualla
* Opetus ja kulttuuriministeriö: Suomen arkkitehtuuripolitiikka. Valtioneuvoston arkkitehtuuripoliittinen ohjelma 17.12.1998 
* Arkkitehtuuripoliittisen ohjelman 2020 valmistelu
* Paikalliset ohjelmat, Archinfo
Urpo Kangas

**Urpo Pekka Antero Kangas** (31. elokuuta 1951 Sammatti) on Helsingin yliopiston siviilioikeuden emeritusprofessori. 

Kankaan vanhemmat ovat rovasti Rainer Kangas ja terveydenhoitaja Eini Pohjolainen. Hän tuli ylioppilaaksi Orimattilan lukiosta 1971 ja valmistui Helsingin yliopistosta oikeustieteen kandidaatiksi 1975, lisensiaatiksi 1978 ja tohtoriksi 1985, jolloin hän sai myös varatuomarin arvon. Kangas toimi Suomen Akatemian tutkimusapulaisena 1974–1975 ja vanhempana tutkijana 1989–1990. Helsingin yliopiston siviilioikeuden vt. assistenttina hän työskenteli 1976 ja 1977, yksityisoikeuden vt. amanuenssina 1976, yleisen oikeustieteen vt.assistenttina 1977–1978 ja Turun yliopiston yksityisoikeuden apulaisprofessorina 1983–1987. Helsingin yliopiston perhe- ja perintöoikeuden dosentti hän oli 1984–1987, siviilioikeuden apulaisprofessori 1987–1999 ja vt. professori 1988–1989 sekä vuodesta 1999 siviilioikeuden, erityisesti perhe- ja perintöoikeuden professori.  Suomalaisen tiedeakatemian jäsen Kangas on ollut vuodesta 1994. Hänen erikoisalojaan ovat perintöoikeus, testamenttioikeus, avioliitto-oikeus, henkivakuutus, nimioikeus, lapsioikeus ja holhousoikeus.

Sotilasarvoltaan Kangas on reservin vänrikki (1979). Hänen puolisonsa vuodesta 1971 on Helena Pikkarainen.

## Julkaisuja
* Legal Status of Widowed Persons. A Legal Dogmatic Study on the Extension of the Social Security for Widowed Persons, 1982 (väitöskirja)
* 
* 
* & Aulis Aarnio: Perhevarallisuusoikeus. 2010

## Lähteet
R. Alex Anderson

**R. Alex Anderson** (1894 Honolulu – 1995) oli yhdysvaltalainen lauluntekijä. Hänen sävellystuotantonsa kattaa lähes 200 laulua. Hän oli liikemies ja ensimmäisen maailmansodan veteraani. Hänellä ei ollut muodollista musiikkikoulutusta, eikä hän puhunut havaijin kieltä. Hänen ensimmäinen sävellyksensä oli "Haole Hula" (1927), josta tuli hitti ja joka myös oli hänen henkilökohtainen suosikkinsa. Hänen tunnetuin laulunsa on joululaulu "Mele Kalikimaka", jonka lisäksi muita tunnettuja sävelmiä ovat "Lovely Hula Hands", "Lei of Stars" ja "Coconut Island".

Anderson otettiin Hawaiian Music Hall of Fameen vuonna 1998.

## Lähteet

## Aiheesta muualla
* AllMusic: R. Alex Anderson
Silo (yritys)

**Kudos Oy Silo**, 1960-luvun lopulta alkaen **Silo Oy**, oli Turussa vuodesta 1928 vuoteen 1986 toiminut naisten alusvaatteita ja muita trikoopohjaisia valmisvaatteita tuottanut yritys.

Silon perusti Kestilän Pukimon johtajana toiminut August Laurén aluksi Kestilän tehdastiloihin, joista yritys muutti jatkuvasti suurempiin tiloihin kunnes sai 1942 modernit tuotantotilat Kupittaalle. Kupittaan tehdas ja varasto tuhoutuivat tulipalossa maaliskuussa 1954, mutta jo seuraavana vuonna valmistui uusi tehdasrakennus. Silon kiinteistöjä on 1990-luvulla modernisoitu ja laajennettu Turku Science Parkiin kuuluvaksi *ElektroCityksi*.

Silo siirtyi 1960-luvun alussa konsuli Valde Vainion omistukseen. Vuonna 1975 Antti ja Liisa Lindgrén ostivat taloudellisissa vaikeuksissa olleen Silon ja onnistuivatkin tervehdyttämään yritystä jossain määrin, mutta työntekijämäärä väheni kuudessa vuodessa noin puoleen.

Naisten alusvaatteet pysyivät yrityksen päätuotteina 1970-luvulle asti, mutta 1960-luvulla alettiin suunnitella ja valmistaa alusvaatteita myös miehille ja lapsille. Miesten paitoja Silo oli valmistanut jo 1930-luvulta lähtien. Silon käyttämiä vaatesuunnittelijoita olivat 1930–1940-luvuilla Hilkka Palojoki ja myöhemmin muiden muassa Elli Korppi, Paula Häiväoja, Irja Leimu, Sirkkaliisa Levo, Marja-Liisa Sulin, Soili Hannula ja Anneli Lehtonen sekä Ritva-Liisa Pohjalainen.

Silo oli suurimmillaan 1950-luvulla, jolloin se työllisti noin 800 henkeä ja oli Suomen Trikoon jälkeen Suomen toiseksi suurin trikoovalmistaja. 1970-luvulla Silon tehtaissa Turussa, Yläneellä ja Mynämäellä työskenteli noin 600 henkeä. Tuolloin yritys myi tuotteitaan Suomen lisäksi Ruotsiin ja Neuvostoliittoon, mutta 1980-luvulla idänkaupan osuus väheni ja teki tilaa viennille Keski-Eurooppaan. Tämä ei riittänyt pelastamaan yhtiötä, vaan se teki konkurssin keväällä 1986.

Yritys tunnettiin pitkäaikaisesta iskulauseestaan *Silo luo suloa*, jonka keksi yritykseen vuonna 1935 mainospäälliköksi palkattu Olavi Paavolainen.
## Lähteet

## Aiheesta muualla
*Pörssitieto: Silo Oy.
Kóstas Manolás

**Konstantínos ”Kóstas” Manolás** (, s. 14. kesäkuuta 1991 Náxos, Kreikka) on kreikkalainen jalkapalloilija. Hän edustaa UAE Pro Leaguessa pelaavaa Sharjah FC:ta. Hän on pelipaikaltaan keskuspuolustaja.

## Seurajoukkueura
### Alkuvaiheet

Náxoksella kasvanut Manolás aloitti uransa kotikaupunkinsa seuran Pannaxiakosin junioreissa. Hän siirtyi elokuussa 2007 Thrasivoulosiin, jonka edustusjoukkueessa hän debytoi 28. helmikuuta 2009 Kreikan Superliigan ottelussa Aris Thessalonikia vastaan.  

### AEK Ateena

Manolás siirtyi 16. kesäkuuta 2009 AEK Ateenaan. Hän teki ensimmäisen maalinsa seurassa 19. toukokuuta 2010 Olympiakosta vastaan. Keväällä 2011 hän voitti AEK:n riveissä Kreikan cupin. Hänet valittiin turnauksen loppuottelun parhaaksi pelaajaksi.

### Olympiakos

Manolás siirtyi 1. heinäkuuta 2012 ilmaisella siirrolla Olympiakosiin. Hän solmi seuran kanssa kesään 2016 asti ulottuvan sopimuksen. Hän pelasi ensimmäisen ottelunsa joukkueessa 15.9.2012 PAS Gianninaa vastaan. 

Manolás voitti kaudella 2012–2013 Olympiakosissa Kreikan mestaruuden ja Kreikan cupin ja kaudella 2013–2014 toisen Kreikan mestaruuden. Mestarien liigan kaudella 2013–2014 hän teki kaksi maalia Olympiakosin edetessä turnauksen neljännesvälieriin ensimmäistä kertaa kauden 2009–2010 jälkeen. 

### Roma

Manolás siirtyi 26. elokuuta 2014 Italian Serie A:ssa pelaavaan AS Romaan 13 miljoonan euron siirtosummalla. Hänen sopimuksensa oli vuoteen 2019 asti ulottuva. Sopimusta pidennettiin joulukuussa 2017 vuoteen 2022 ulottuvaksi. 

Manolás teki ratkaisevan kolmannen maalin Mestarien liigan kauden 2017–2018 puolivälierien toisessa osaottelussa FC Barcelonaa vastaan ottelun 82. minuutilla. Roma voitti ottelun 3–0 ja eteni vierasmaalisäännön turvin Mestarien liigan välieriin ensimmäistä kertaa kauden 1983–1984 jälkeen. 

### Napoli

Romasta Manolás siirtyi heinäkuussa 2019 Napoliin viisivuotisella sopimuksella. Napoli maksoi hänestä 36 miljoonan euron siirtokorvauksen, mikä on kaikkien aikojen suurin kreikkalaisesta pelaajasta maksettu summa.

### Paluu Olympiakosiin

Manolás siirtyi tammikuussa 2022 takaisin Olympiakosiin 2,5 miljoonan euron siirtosummalla. Hän voitti keväällä 2022 Olympiakosin riveissä Kreikan mestaruuden.

### Sharjah FC
Syyskuussa 2022 Manolas siirtyi Olympiakosista arabiemiraattilaiseen Sharjah FC:seen kahden vuoden sopimuksella. Ensimmäisellä kaudellaan hän pelasi 18 ottelua, tullen kaudella seitsemänneksi. Hän voitti samalla kaudella myös UAE Supercupin. 

## Maajoukkueura

Manolás debytoi Kreikan A-maajoukkueessa 6. helmikuuta 2013 ystävyysottelussa Sveitsiä vastaan.

MM-kilpailuissa 2014 Manolás pelasi kaikki neljä ottelua Kreikan pudotessa turnauksen neljännesvälierissä Costa Ricalle rangaistuspotkukilpailussa.

Ensimmäisen maalinsa Kreikan maajoukkueessa Manolás teki 11. syyskuuta 2018 Kansojen liigan ottelussa Unkaria vastaan.

## Muuta

Manolásin setä Stélios Manolás on entinen ammattijalkapalloilija, joka pelasi AEK Ateenassa ja Kreikan maajoukkueessa. Hän on toiminut uransa jälkeen AEK Ateenan urheilujohtajana ja päävalmentajana.

## Lähteet
Mauno Kangasniemi

**Mauno Johannes Kangasniemi** (3. huhtikuuta 1924 Alavus – 9. maaliskuuta 2017 Kauhajoki) oli Vaasan läänin maaherra 1978–1991 ja toimi sitä ennen kunnallishallinnon tehtävissä. Hän oli koulutukseltaan yhteiskuntatieteiden maisteri.

## Lähteet

## Aiheesta muualla
* Mauno Kangasniemen muistokirjoitus Helsingin Sanomissa
Liettuan valtionsinfoniaorkesteri

**Liettuan valtionsinfoniaorkesteri** () on liettualainen orkesteri. Sen historia juontaa juurensa Gintaras Rinkevičiuksen vuonna 1988 perustamaan nuorten muusikkojen ryhmään, joka piti ensimmäisen konserttinsa 30. tammikuuta 1989. Sinfoniaorkesteri sai nykyisen nimensä kymmenen vuotta myöhemmin. Tällöin se piti ensimmäisen konserttinsa uudessa 1000-paikkaisessa Vilnan kongressikonserttisalissa.

## Lähteet
Jalkapallon Suomensarjan kausi 1963

**Jalkapallon Suomensarjan kausi 1963** oli Suomen jalkapallon toiseksi korkeimman sarjatason kausi. Kausi pelattiin kolmena lohkona kaksinkertaisena sarjana. Lohkovoittajat nousivat Mestaruussarjaan kaudeksi 1964. 

## Itälohko

 
   
  
  
   
   
   
  
   
   
   
  

## Länsilohko

   
   
   
  
  
   
   
   
   
   
   
   

## Pohjoislohko

  
   
   
   
   
   
   
   
  
   
  
   

## Lähteet
* Palloliiton toimintakertomus 1963, sivut 122-126 (Pdf 45-47/50) 

### Viitteet

## Aiheesta muualla
*Suomen jalkapallon sarjataulukoita
Aquiles Delle Vigne

**Aquiles Delle Vigne** on argentiinalainen pianisti. Hän piti ensimmäisen resitaalinsa 8-vuotiaana. 17-vuotiaana hän opiskeli Claudio Arraun johdolla ja voitti Grand Prix Albert Williamsin. Myöhemmin hän täydensi opintojaan Euroopassa Eduardo del Pueyon ja György Cziffran johdolla. Hän on kiertänyt muun muassa Japanissa, Australiassa, Yhdysvalloissa ja Meksikossa. Delle Vigne on aktiivinen konserttosolisti ja kysytty opettaja, joka on muun muassa opettanut Rotterdamin konservatoriossa. Hän on myös istunut eri kilpailujen tuomaristoissa.

Delle Vigne esitti Vatikaanissa Johannes Paavali II:lle Olivier Messiaenin preludeja ja sai tästä kiitosta säveltäjältä. Delle Vigne on levyttänyt muun muassa EMI:lle, Harmonia Mundille ja Naxokselle. Hän asuu nykyisin Brysselissä puolisonsa Chantal Remyn kanssa. Parilla on kolme lasta. 

## Lähteet
Howard McGhee

**Howard McGhee** (6. maaliskuuta 1918 Tulsa, Oklahoma – 17. heinäkuuta 1987 New York, New York) oli yhdysvaltalainen jazz-trumpetisti. Alun perin hän soitti klarinettia ja tenorisaksofonia, eikä hän aloittanut trumpetinsoittoa ennen kuin vasta 17-vuotiaana. Hän teki yhteistyötä Lionel Hamptonin (1941), Andy Kirkin (1941–1942), Charlie Barnetin (1942–1943) ja sitten taas Kirkin kanssa sekä lyhyesti Georgie Auldin ja Count Basien kanssa ennen matkustamista Kaliforniaan Coleman Hawkinsin kanssa vuonna 1945. McGhee levytti Hawkinsin kanssa musiikkia, joka edustaa siirtymävaihetta swingistä bopiin. Hän pysyi Kaliforniassa vuoteen 1947 saakka.

Päihteidenkäyttö vaikutti McGheen uraan, ja hän oli epäaktiivinen suuren osan 1950-luvusta. Hän kuitenkin levytti jälleen 1970-luvun lopussa, vaikkakin oli tällöin jo pitkälti unohdettu.

## Lähteet
Frances Lucey

**Frances Lucey** on irlantilainen sopraano. Hän opiskeli kotikaupungissaan Dublinissa. Hän sai ensin kiinnityksen Baijerin valtionoopperaan ja on sittemmin toiminut johtavana sopraanona Münchenin Staatstheater am Gärtnerplatzissa, jossa hän on esiintynyt Sandrinan roolissa *[[La finta giardiniera]]ssa* ja Marian roolissa *[[West Side Story]]ssa*. Yhdysvalloissa Lucey on muun muassa pitänyt konsertteja Leon Botsteinin ja Amerikkalaisen sinfoniaorkesterin kanssa sekä laulanut Georg Friedrich Händelin *[[Messias-oratorio]]n* esityksessä Philadelphian orkesterin kanssa. 

Irlannissa Lucey on saavuttanut kriitikkojen suosiota oopperaesiintymisillään Wexfordin festivaalilla. Dublinin RTÉ:n kansallisen sinfoniaorkesterin kanssa Lucey on muun muassa levyttänyt Charles Villiers Stanfordin requiemin. Hänen ensimmäinen soolo-CD:nsä, *Off to Philadelphia*, koostuu irlantilaisista kansanlauluista, George Gershwinin ja Cole Porterin lauluista sekä spirituaaleista.

## Lähteet
Andy Kirk (muusikko)

**Andy Kirk** (28. toukokuuta 1898 Newport, Kentucky – 11. joulukuuta 1992 New York, New York) oli yhdysvaltalainen jazz-tuubansoittaja ja -bassosaksofonisti.

Kirk oli menestyksekäs big band -johtaja 1930–1940-luvuilla. Hän aloitti soittamisen Denverissä George Morrisonin yhtyeessä vuonna 1918. Vuonna 1925 hän muutti Dallasiin, jossa hän soitti Terrence Holderin Dark Clouds of Joyn kanssa. Vuonna 1929 Kirk aloitti tämän yhtyeen johtamisen, ja yhtyeen uudeksi nimeksi tuli Andy Kirk's Twelve Clouds of Joy. Toiminta siirtyi Kansas Cityyn. Yhtye levytti vuosina 1929–1930 muiden muassa Mary Lou Williamsin, Claude Williamsin ja Edgar Battlen kanssa. Levytyksiä ei tämän jälkeen muutamaan vuoteen julkaistu, mutta vuonna 1936 yhtye siirtyi New Yorkiin ja julkaisi hitin "Until the Real Thing Comes Along", jolla laulaa Pha Terrell. Tulevina vuosina Kirk teki yhteistyötä Dick Wilsonin, Floyd Smithin, Don Byasin, Harold Bakerin, Howard McGheen, Jimmy Forrestin, Fats Navarron ja Charlie Parkerin kanssa. Mary Lou Williams kuitenkin oli sekä solistina että sovittajana merkittävin yhtyeen kanssa esiintynyt muusikko. 

Vuonna 1948 Kirk hajotti yhtyeensä. Yhteenpalaaminen tapahtui kuitenkin vielä vuonna 1956. Kirk toimi myöhempinä vuosinaan muun muassa hotellin johdossa.

## Lähteet
Andrew Kirk

**Andrew** tai **Andy Kirk** voi viitata seuraaviin henkilöihin:

* Andrew Jackson Kirk, yhdysvaltalainen poliitikko
* Andy Kirk, pohjoisirlantilainen jalkapalloilija
* Andy Kirk, yhdysvaltalainen jazzmuusikko
* Andy Kirk, yhdysvaltalainen jalkapalloilija
* Drew Kirk, fiktiivinen hahmo *Neighbours*-sarjassa
FC Viikkarit

**FC Viikingit/2** on jalkapallojoukkue Helsingin Vuosaaren kaupunginosasta. Se kuuluu FC Viikinkien organisaatioon ja toimii seuran reservijoukkueena. Joukkue on perustettu vuonna 2007, ja se pelaa kaudella 2018 Kolmosessa. FC Viikkarien päävalmentajana toimii Viikinkien edustusjoukkueessa pitkään pelaajana vaikuttanut Aleksei Zhukov.

## Historia

Joukkue perustettiin vuonna 2007 tuolloin Veikkausliigassa pelanneen FC Viikinkien reservijoukkueeksi. Joukkueen nimeksi tuli FC Viikingit/2, ja se pelasi ensimmäiset kautensa Helsingin ja Uudenmaan piirin Kolmosessa. Kausina 2007–2011 joukkue oli Kolmosen keskikastia ja sijoittui sarjassa sijoille 5–9. Kaudeksi 2012 seura ryhtyi panostamaan kakkosjoukkueeseen entistä enemmän. Yhteistyötä edustusjoukkueen, kakkosjoukkueen ja juniorijoukkueiden välillä lisättiin, ja kakkosjoukkueen valmentajiksi palkattiin entiset Viikinki-pelaajat Aleksei Zhukov ja Vitali Suetov. Joukkue menestyikin hyvin Kolmosessa kaudella 2012, mutta jäi kuitenkin tasaisessa lohkossa neljänneksi vain kahden pisteen erolla lohkovoittaja FC POHUun.

Kaudella 2013 Zhukovin johtama FC Viikingit/2 koostui pääosin Viikinkien A-junioreista ja muutamasta vanhemmasta pelaajasta. Joukkue menestyi hyvin sekä Kolmosessa että Suomen Cupissa. Cupissa se pudotti jatkosta mm. Kakkosessa pelaavat JäPS:n ja PKKU:n, mutta joutui viidennellä kierroksella lopulta taipumaan kauden päätteeksi Ykköseen nousseelle FC Jazzille. Joukkue johti Kolmosen lohkoaan suuren osan kautta, ja lohkovoitto sekä sen myötä nousu Kakkoseen varmistuivat sarjan viimeistä edellisellä kierroksella, kun joukkue voitti Itä-Helsingin paikalliskamppailussa Herttoniemen Toverit.

Joukkue pelaa kaudella 2014 Kakkosen itälohkossa nimellä FC Viikkarit. Sen tavoitteena on menestyä kilpailullisesti Kakkosessa ja tukea pelaajien kehitystä tekemällä yhteistyötä edustusjoukkueen ja juniorijoukkueiden kanssa. Päävalmentajana jatkaa Aleksei Zhukov, joka teki joulukuussa 2013 seuran kanssa kauden 2014 kattavan jatkosopimuksen. Joukkueen kotikenttää tulevalle kaudelle ei vielä ole julkaistu. Kaudella 2013 joukkue pelasi kotiottelunsa Kartanon kentällä Nordsjön kartanon alueella. Kartanon kenttä ei kuitenkaan nykyisellään täytä Kakkosessa noudatettavia kenttämääräyksiä mm. katsomotilojen osalta, joten siellä ei ainakaan ilman merkittäviä muutoksia voida pelata tulevalla kaudella.

### Sarjasijoitukset

## Pelaajat ja valmentajat

*Sopimustilanne kaudelle 2014 päivitetty 19.12.2013.*

### Joukkue kaudella 2014

### Valmentajat ja taustahenkilöt
* **Päävalmentaja:** Aleksei Zhukov
* **Maalivahtivalmentaja:** Jari Kuusela
* **Fysiikkavalmentaja:** Sari Ervasti-Conti
* **Huoltaja:** Jukka Vasara
* **Joukkueenjohtaja:** Juha Remes

## Lähteet
FC Myllypuro

**FC Myllypuro** oli Helsingin Myllypurossa toiminut jalkapalloseura. Seura perustettiin vuonna 2013, kun se erosi omaksi organisaatiokseen Marmiksen Kuulasta. Seuran edustusjoukkue nousi heti ensimmäisellä kaudellaan Kolmosesta Kakkoseen. Joukkue putosi Kakkosesta kauden 2015 päätteeksi, eikä osallistunut enää Kolmosen kaudelle 2016.

FC Myllypuron päävalmentajana toimi venäläinen Ravil Sabitov, joka oli aikaisemmin työskennellyt muun muassa Venäjän alle 19-vuotiaiden poikien maajoukkueen sekä latvialaisen FC Daugavan päävalmentajana. Suuri osa seuran pelaajista oli ulkomaalaistaustaisia, mutta kaikki olivat kasvaneet Suomessa ja monet Itä-Helsingissä. Seuran tavoitteena oli nousta Ykköseen vuoteen 2018 mennessä.

## Sarjasijoitukset

## Lähteet
Panosreaktori

**Panosreaktori** on yksi ideaalireaktorityypeistä. Reaktion lähtöaineet syötetään panosreaktoriin ennen reaktion käynnistämistä ja tyhjennetään reaktion loputtua. Panosreaktori vaatii hyvän sekoituksen, jotta reaktoriin ei muodostu lämpötila- tai konsentraatiogradientteja. Panosreaktori vaatii myös tyypillisesti lämmitys- tai viilennysvaipan.

## Panosreaktorin mitoitus
Panosreaktoreissa lähtöaineen konversion määrä tuotteeksi riippuu reaktioajan pituudesta. Mitä kauemmin reaktio on käynnissä sitä suurempi konversio saavutetaan. Konversio panosreaktorissa ajan t jälkeen on lähtöaineelle A
:X= \frac{n_A(0)-n_A(t)}{n_A(0)}
missä nA(0) on lähtöaineen A ainemäärä alussa ja nA(t) lähtöaineen A ainemäärä hetkellä t reaktion käynnistämisestä.

Tällöin lähtöaineen A kulumisnopeus reaktiossa on
:-\frac{dn_A}{dt}=(-r_A)V=0-n_A(0)\frac{dX}{dt}
missä rA on reaktion nopeusvakio ja V on panosreaktorin tilavuus.

Nyt saadaan panosreaktorin mitoitusyhtälö, joka on differentiaalimuodossa
:n_A(0)\frac{dX}{dt}=(-r_A)V

Kun panosreaktorin mitoitusyhtälön muuttujat erotetaan ja yhtälö integroidaan ajan suhteen saadaan laskettua viipymäaika, joka vaaditaan konversion X saavuttamiseksi reaktorissa, jonka tilavuus on V
:t=n_A(0)\int_0^X \ \frac{dX}{(-r_A)V}

Nämä yhtälöt pätevät vain, jos reaktori on ideaalisesti sekoitettu. Ideaalinen sekoitus toteutuu laboratoriomittakaavassa ja pienessä mittakaavassa, mutta teollisuudessa sen saavuttaminen on vaikeampaa.

## Panosreaktorien etuja ja huonoja puolia
Panosreaktorit soveltuvat hyvin suhteellisen pieniä määriä tuotettavien arvokkaiden hienokemikaalien, kuten lääkeaineiden tuotantoon, tai jos prosessi on erittäin vaarallinen kuten räjähdysaineteollisuudessa, tai siihen liittyy korkeita lämpötiloja tai vaarallisia olosuhteita, kuten terästeollisuudessa. Sama reaktori soveltuu hyvin erilaisien tuotteiden valmistamiseen ja erilaisten tuotelaatujen valmistamiseen. Panosreaktorit ovat jatkuvatoimisiin reaktoreihin nähden helpompia puhdistaa ja steriloida ja ne soveltuvat myös hyvin viskooseille nesteille, minkä vuoksi ne soveltuvat hyvin bioteknisiin prosesseihin sekä maaliteollisuuteen. Panosreaktiot ovat hankintakustannuksiltaan suhteellisen alhaisia. Monet uunimaiset reaktorit, kuten LD-konvertteri tai Siemens-Martin -uuni, ovat panosreaktoreita.

Panosreaktorin huonoja puolia ovat, että siirryttäessä tuotteesta toiseen on valmistuksessa kuollutta aikaa, joka johtuu reaktorin tyhjentämisestä, puhdistamisesta ja uudelleentäytöstä. Tuotannon laatu saattaa myös vaihdella panoksittain. Panosreaktorit vaativat enemmän työvoimaa ja niiden käyttökustannukset ovat suuremmat kuin jatkuvatoimisilla putkivirtaus- tai sekoitussäiliöreaktoreilla.

## Lähteet
Nainen vailla varjoa

**Nainen vailla varjoa** () (Op.65 ; TrV 234 ) on Richard Straussin säveltämä kolminäytöksinen ooppera, joka sai ensi-iltansa 10. lokakuuta 1919 Wienin valtionoopperassa Straussin johtajakauden avajaisiksi.

## Taustaa
Oopperan syntyprosessi oli pidempi kuin minkään muun Straussin oopperan. Hugo von Hofmannsthal alkoi suunnitella librettoa jo vuonna 1911, mutta partituuri valmistui vasta vuonna 1917. Oopperan valmistumista viivästyttivät ensimmäinen maailmansota, oopperan musiikin haastavuus ja näyttämötekniikan vaatimukset.

Suomessa *Nainen vailla varjoa* kuultiin konserttiesityksenä vuonna 1992, ja Kansallisoopperassa se esitettiin ensi kerran vuonna 2006.

## Henkilöt
* Keisari (T)
* Keisarinna (S)
* Imettäjä (Ms)
* Henkisanansaattaja (Bar)
* Temppelin vartija (S)
* Nuorukaisen ilmestys (T)
* Haukan ääni (S)
* Ääni ylhäältä (A)
* Barak, *värväri* (Bar)
* Barakin vaimo (S)
* Värvärin veljiä: Yksisilmäinen (korkea B), yksikätinen (B), Kyttyräselkä (T)
* Syntymättömien lasten ääni (3S, 3A)
* Kaupungin vartijoiden ääniä (3B)
* Keisarillisia palvelijoita, vieraita lapsia, henkipalvelijoita, henkien ääniä (kuoro, lapsikuoro)
 
## Tapahtumat
Oopperan tapahtumapaikka on tarumaailma tarujen aikaan. Mysteerinäytelmässä esiintyy sekä ihmisiä että henkimaailman olentoja. Keisaripari ja värväripari joutuvat kokeeseen, jossa heidän pitää muuttua. Keisarinna oppii ymmärtämään ihmiskohtaloa, ei ota toisen varjoa ja luopuu tavoitteesta tulla ihmiseksi. Keisari luopuu omistavasta rakkaudesta. Molemmat oppivat tuntemaan sympatiaa muita ihmisiä kohtaan. Värväri taas kehittää sielullista herkkyyttä ja hänen vaimonsa oppii ymmärtämään omistautuvan rakkauden arvon. Ainoastaan keisarinnan imettäjä ei läpäise koetta vaan on yhä keisarinnaa kohtaan tuntemansa, kaiken muun pois sulkevan rakkauden vallassa.

## Lähteet

## Aiheesta muualla
* Partituuri
* 
*
Hippokrates Gelalainen

**Hippokrates** (, k. noin 490 eaa.) oli kreikkalaisperäiseen Pantaridien dynastiaan kuulunut Sisilian tyranni. Hänen isänsä oli Olympian kisojen voittaja Pantares ja hänen edeltäjänsä oli hänen veljensä Kleandros, joka salamurhattiin. Hippokratesta tukivat kauppiaat ja ratsuväen komentaja Gelon. Hän yhdisti useita kaupunkivaltioita yhden vallan alle. Hän sai hallintokaupunkinsa Gelan lisäksi valtaansa Zanklen ja Katanen ja käytännössä koko Sisilian itärannikon lukuun ottamatta Syrakusaa, jota hän piiritti 492–491 eaa. ja voitti Helorosjoella saaden valtaansa viereisen Kamarinan. Noin vuoden kuluttua Hippokrates sai surmansa Hyblan piirityksessä. Hänen seuraajakseen tuli Gelon.

## Lähteet
Hippokrates (täsmennyssivu)

**Hippokrates** (; ) voi viitata muun muassa seuraaviin henkilöihin:

* Hippokrates, useita lääkäreitä asklepiadien suvussa:
** Hippokrates I
** Hippokrates II eli Hippokrates Koslainen  (n. 460–377 eaa.); tunnetuin Hippokrates
** Hippokrates III
** Hippokrates IV
** Hippokrates V
** Hippokrates VI
** Hippokrates VII
* Hippokrates, useita henkilöitä ateenalaisessa alkmaionidien suvussa:
** Hippokrates (s. 550-luku eaa.)
** Hippokrates (n. 450-luku–411 eaa.)
** Hippokrates (n. 460–424 eaa.)
* Hippokrates Ateenalainen (k. 424 eaa.), valtiomies ja sotapäällikkö, joka johti ateenalaisia Delionin taistelussa
* Hippokrates Gelalainen (k. n. 490 eaa.), Sisilian Gelan tyranni
* Hippokrates Khioslainen (n. 470–410 eaa.), matemaatikko
Oboekonsertto (Mozart)

Wolfgang Amadeus Mozartin **oboekonsertto C-duurissa** (K. 314) on sävelletty huhti- ja syyskuun välisenä aikana vuonna 1777. Seuraavana talvena säveltäjä itse sovitti teoksensa huilulle ja orkesterille D-duurissa. Orkesteri koostuu kahdesta oboesta, kahdesta käyrätorvesta ja jousista. Teoksen esittäminen kestää noin 20 minuuttia. Helmikuussa 1778 Friedrich Ramm oli esittänyt konserton jo viiteen otteeseen.
__TOC__
Konsertto oli pitkään kateissa, mutta Bernhard Paumgartner löysi vuonna 1920 vanhoja orkesteriosuuksia, jotka paljastivat yhteyden D-duurihuilukonserttoon.

## Osat

Teoksen kolme osaa ovat:

# Allegro aperto
# Adagio non troppo
# Rondo: Allegretto

## Lähteet

## Aiheesta muualla
* AllMusic: Oboe Concerto in C major, K. 314 (K. 285d)
I giganti di Roma

**I giganti di Roma** (, ”Rooman jättiläiset”) on vuonna 1964 valmistunut italialais-ranskalainen seikkailuelokuva. Tyylilajiltaan historia-aiheista peplumia edustavan elokuvan on ohjannut Antonio Margheriti. Sen pääosaa esittää yhdysvaltalainen Richard Harrison.

## Juoni
Elokuvan taustana on Julius Caesarin sota Vercingetorixin johtamia gallialaisia vastaan. Caesar lähettää miesjoukon tuhoamaan Alesian vuorille piilotetun gallialaisten salaisen aseen. Tehtävää suorittaessaan he vapauttavat panttivangiksi otetun Livillan, joka rakastuu joukon päällikköön Claudius Marcellukseen.

## Näyttelijät

## Tuotanto ja vastaanotto
''Seitsemää rohkeata miestä'' ja ''Navaronen tykkejä'' jäljittelevä *I giganti di Roma* on yksinkertainen ja vaatimattomasti toteutettu, mutta samalla harmiton ja melko viihdyttäväkin peplum-seikkailu. Sen huolimaton käsikirjoitus ja ohjaus synnyttävät myös tahatonta komiikkaa. Elokuva on kuvattu Totalscope-laajakangastekniikalla Eastmancolor-väreissä Tor Caldaran luonnonsuojelualueella, Grotte Di Salonen luolissa sekä Olimpian ja NC:n studioilla Roomassa. Se tuotti Italiassa vaatimattomat 152 miljoonan liiran pääsylipputulot.

## Lähteet
* 

### Viitteet

## Aiheesta muualla
*
Ykkösen kausi 2014

**Ykkösen kausi 2014** oli Suomen jalkapallon toiseksi korkeimman sarjatason Ykkösen 42. kausi. Kausi pelattiin kymmenen joukkueen kolminkertaisena sarjana. Ykkösen voittaja nousi seuraavaksi kaudeksi Veikkausliigaan, ja kaksi huonoiten sijoittunutta joukkuetta putosivat Kakkoseen.

## Joukkueet

Yllä esitetyn taulukon tiedot ovat Ykkösen kotivuilta (SPL) . Viimekauden sijoitusten tiedot löytyvät Jalkapallokirjasta. KTP:n viime kauden sijoituksena on esitetty FC KooTeePee:n sijoitus.

## Sarjataulukko

Lähde: https://archive.is/20140429084202/http://palloverkko.palloliitto.fi/Live/Stats/CompetitionDetails.aspx?compID=399

## Ottelut

### Ottelut 1–18

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

### Ottelut 19–27

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

## Tilastot

### Maalipörssi

*1 *pelasi myös Viikingeissä*

### Kuukauden pelaajat

* Toukokuu 2014: Jussi Aalto KTP
* Kesäkuu 2014: Jussi Aalto KTP
* Heinäkuu 2014: Mikko Manninen JJK
* Elokuu 2014: Mika Nurmela AC Oulu
* Syyskuu 2014: Kalle Multanen FC Haka

### Kotiotteluiden yleisömäärät

*1 *13.7. pelatun Haka-KTP -ottelun yleisömäärä on epävirallinen (1 346)*

## Lähteet
Gelon

**Gelon** (, k. 478 eaa.) oli kreikkalaisen Sisilian tyranni vuodesta 491 eaa. hänen edeltäjänsä Hippokrateen saatua surmansa Hyblan piirityksessä. Hän oli Deinomedeen sukua ja oli toiminut Hippokrateen adjutanttina. Hänen vaimonsa oli eteläsisilialaisen Akragaan hallitsijan Theronin tytär Damarete. Hän teki sisäisiin riitoihin ajautuneesta Syrakusasta valtionsa keskuksen ja siirrätti sinne väkeä muista itäisen Sisilian kaupungeista. Syrakusasta tuli hänen aikanaan kukoistava kauppapaikka.

Samaan aikaan kun Persian kuningas Kserkses I koki häviön Salamiin taistelussa 480 eaa., Karthagon sotajoukko Hamilkar I:n johdolla hyökkäsi Syrakusan kimppuun. Gelonin johtamat sisiliankreikkalaiset voittivat huomattavasti suuremman vastustajansa Himeran taistelussa. Gelonin kuoltua hänen paikalleen tuli hänen veljensä Hieron I.

Gelon voitti nelivaljakkoajot vuoden 488 eaa. Olympian kisoissa.

## Lähteet
Go Gentle

**Go Gentle** on brittiläisen laulaja-lauluntekijä Robbie Williamsin kappale, joka julkaistiin ensimmäisenä singlenä hänen kymmenenneltä, Swings Both Ways-studioalbumilta. Se julkaistiin Britanniassa singlenä 10. marraskuuta 2013. Kappaleen ovat sanoittaneet Robbie Williams, Guy Chambers ja Chris Health.

## Kappaleet

## Lähteet
Existential Chaos

**Existential Chaos** on yhdysvaltalaisen teknisen death metal -yhtyeen Arkaikin esikoisalbumi. Se julkaistiin vuonna 2007 levymerkillä Pending Records.

## Kappaleet
#
#
#
#
#
#
#
#

## Aiheesta muualla
* 
*
Reflections Within Dissonance

**Reflections Within Dissonance** on yhdysvaltalaisen teknisen death metal -yhtyeen Arkaikin toinen studioalbumi, joka julkaistiin 26. tammikuuta 2010.

## Kappaleet
#
#
#
#
#
#
#
#
#
#

## Kokoonpano
* Craig Peters – kitara, taustalaulu
* Chance Strickland – kitara
* Jared Christianson – laulu
* Eric Cohen – bassokitara, taustalaulu
* Keith Roylance – rummut

+

* Samur Khouja – tuottaja, äänittäjä, miksaaja, taustalaulu (kappale 3)

## Arvostelut
* Ultimate Guitar: 8.3/10 
* Global Domination: 7/10 

## Lähteet

## Aiheesta muualla
* 
*
Metamorphignition

**Metamorphignition** on yhdysvaltalaisen teknisen death metalin yhtyeen Arkaikin kolmas studioalbumi, joka julkaistiin 9. lokakuuta 2012.

Albumi koostuu kolmesta luvusta: *Tapasiatic Exodus*, *Sirens in Electric Veils* sekä *Paths of Recognition*.

## Kappaleet
#
#
#
#
#
#
#
#
#
#

## Kokoonpano
;Yhtye
* Jared Christianson – laulu
* Craig Peters – kitara
* Chance Strickland – kitara
* Ivan Munguia – bassokitara
* Alex Bent – rummut

;Tuotanto
* Tony Koehl – grafiikka, layout
* Zack Ohren – äänittäjä, miksaaja, masteroija
* Eric Cohen – logo

## Arvostelut
* Global Domination: 7/10 
* metalnews.de: 5.5/7 

## Lähteet

## Aiheesta muualla
* 
* ''Metamorphignition'' discogs.com -sivustolla
Aleksandr Tjukavin

**Aleksandr Vasilevitš Tjukavin** (, s. 25. maaliskuuta 1975, Kotlas Neuvostoliitto) on venäläinen tukimiehenä pelaava jääpalloilija, joka viimeksi edustanut Arkangelin Vodnikia. Hän on menestyksellisimpiä jääpalloilijoita maailmassa uran jatkuessa huipputasolla vielä lähes 20 vuoden jälkeen. Saavutuksena mm. kahdeksan maailmanmestaruutta ja 16 Venäjän mestaruutta.

## Saavutukset
**Seurajoukkueissa**
* 16 Venäjän mestaruutta vuosina 1996, 1997, 1998, 1999, 2000, 2002, 2003, 2004, 2005 Vodnikin riveissä sekä 2006, 2007, 2008, 2009, 2010, 2012 ja 2013 Moskovan Dynamossa,
* 4 Venäjän mestaruushopeaa 2001 Vodnikin riveissä ja 2011, 2014 ja 2015  Moskovan Dynamon riveissä,
* 5 Jääpallon maailmancup voittoa: 2003 ja 2004 Vodnikin riveissä sekä 2006, 2007 ja 2013 Moskovan Dynamon riveissä, 
* 6 Jääpallon Euroopan cup voittoa: 2002, 2003 ja 2004 Vodnikin riveissä sekä 2006, 2008 ja 2009 Moskovan Dynamon riveissä,
* 4 Jääpallon Champions Cup voittoa: 2004 Vodnikin riveissä sekä 2006, 2008 ja 2013 Moskovan Dynamon riveissä.

**Maajoukkueessa**
* 8 maailmanmestaruutta vuosina 2001, 2006, 2007, 2008, 2011, 2013, 2014 ja 2015,
* 6 maailmanmestaruushopeaa vuonna 2003, 2005, 2009, 2010 ja 2012 MM-kisoissa,
* 1 maailmanmestaruuspronssi 2004.

**Henkilökohtaisesti**
* 4 kertaa valittu Venäjän liigan parhaaksi keskikenttäpelaajaksi: 1997, 2002, 2011 ja 2012,
* 2 kertaa valittu Venäjän liigan hyökkääjäksi: 2000 ja 2004

## Lähteet
* Tjukavin Bandysidan-tietokannassa
* Tjukavin rusbandy.ru-tietokannassa
* Tjukavin Vodnikin sivustolla
Grand Cru

**Grand Cru** on vuonna 2011 perustettu suomalainen pelitalo, jonka kotipaikka on Helsingin Kallio.

Ennen ensimmäisen pelinsä julkaisemista Grand Cru sai kerättyä rahoitusta yhteensä yli 12 miljoonaa euroa, joista 8,3 miljoonaa euroa tuli vuoden 2013 rahoituskierroksella. Rahoituksen saamiseen vaikutti yrityksen kuuden perustajajäsenen kokemus: viisi jäsentä tuli lakkautetusta Mr. Goodlivingistä ja yksi Sulakkeesta.

Reaaliaikainen hiekkalaatikkopeli *[[Supernauts]]* julkaistiin Suomessa joulukuussa 2013, mutta se oli julkaistu jo aiemmin samana vuonna Kanadassa ja Uudessa-Seelannissa. Pitkään kestäneen testimarkkinavaiheen jälkeen peli julkaistiin kansainvälisesti Applen laitteille kesäkuussa 2014. Peli saavutti alle viikossa miljoonan latauksen rajan. Julkaisuviikolla pelillä oli yli 250&nbsp;000 aktiivista pelaajaa, mutta määrä väheni pian vain kymmeniin tuhansiin, jolloin pelin päivittäminen ei enää ollut kannattavaa. Kehityskuluja ei saatu katettua, joten työntekijöitä vähennettiin 36:sta 20:een. *Supernauts* lopetettiin liian korkeiden ylläpitokustannusten vuoksi vuoden 2015 lopussa.

Yhtiö julkaisi vuonna 2017 korttipeli *Battlejackin,* mutta yhtiön blogia tai Twitter-tiliä ei ole päivitetty vuoden 2016 jälkeen.

## Pelit

## Lähteet

## Aiheesta muualla
* Virallinen sivusto